ອົງການອະນາໄມໂລກ ກ່າວວ່າ ໂລກກຳລັງ ທີ່ຈະກ້າວໄປlສູ່ ຄວາມລົ້ມແຫຼວ ທາງດ້ານສິນລະທຳ ໃນການແບ່ງປັນ ວັກຊີນກັນໂຄວິດ-19
ຫຼາຍກວ່າ 39 ລ້ານໂດສ ຂອງຢາວັກຊີນ ໄດ້ໃຊ້ຢູ່ໃນຢ່າງໜ້ອຍ 49 ປະເທດ ທີີ່ມີລາຍໄດ້ສູງກ່ອນ ແຕ່ມີພຽງແຕ່ 25 ໂດສ ໄດ້ເອົາໃຫ້ບັນດາປະເທດ ທີີ່ມີລາຍໄດ້ຕໍ່າສຸດ, 25 ໂດສເທົ່ານັ້ນ.
ຫົວໜ້າອົງການອະນາໄມໂລກ (WHO) ກ່າວວ່າ ໂລກກຳລັງຢູ່ “ໃນຂອບທີ່ຈະກ້າວໄປ ສູ່ຄວາມຫາຍຍະນະຂອງຄວາມລົ້ມແຫຼວທາງດ້ານສິນລະທຳ” ໃນການແບ່ງປັນຢາ ວັກຊີນກັນ COVID-19 ທີ່ບໍ່ມີຄວາມຍຸຕິທຳ ໃນການຖະແຫຼງ ທີ່ກອງປະຊຸມຄະນະບໍລິຫານຂອງອົງການ WHO ຢູ່ນະຄອນເຈນີວາ ໃນວັນຈັນວານນີ້ ຫົວໜ້າບໍລິຫານ ທ່ານເຕໂດຣສ ອາດານອມ ເກເບຣ-ເຢຊູສ (Tedros Adhanom Ghebreyesus) ກ່າວວ່າ “ມັນບໍ່ຖືກຕ້ອງ ທີ່ີພວກໜຸ່ມນ້ອຍ ພວກຜູ້ໃຫຍ່ມີສຸຂະພາບດີ ຢູ່ໃນບັນດາປະເທດທີ່ຮັ່ງມີ ໄດ້ຮັບ ການສັກຢາ ກ່ອນພວກພະນັກງານຮັກ ສາສຸຂະພາບ ແລະພວກຜູ້ເຖົ້າ ຢູ່ໃນບັນ ດາປະເທດທີ່ທຸກຈົນ ” ທ່ານກ່າວວ່າ “ຫຼາຍກວ່າ 39 ລ້ານໂດສຂອງຢາວັກຊີນ ບັດນີ້ໄດ້ໃຊ້ຢູ່ໃນຢ່າງໜ້ອຍ 49 ປະເທດທີີ່ມີລາຍໄດ້ສູງກ່ອນ ມີພຽງແຕ່ 25 ໂດສໄດ້ເອົາໃຫ້ບັນດາ ປະເທດ ທີີ່ມີ ລາຍໄດ້ຕໍ່າສຸດ ບໍ່ແມ່ນ 25 ລ້ານ ບໍ່ແມ່ນ 25,000 ແຕ່ແມ່ນ 25 ໂດສ ” ທ່ານເຕໂດຣສ໌ ກ່າວວ່າ ຖ້າຫາກບັນດາປະເທດຮັ່ງມີ ບໍ່ແບ່ງປັນຢາວັກຊີນກັນ COVID -19 ໃຫ້ແກ່ບັນດາປະເທດທີ່ທຸກຈົນແລ້ວ “ຄວາມລົ້ມແຫຼວນີ້ຈະສ້າງ ຄວາມເສຍຫາຍ ໃຫ້ແກ່ຊີວິດ ແລະການເປັນຢູ່ຂອງພວກເຂົາເຈົ້າ ” ທ່ານກ່າວວ່າ ໃນທີ່ສຸດ “ການເຮັດແບບໃຫ້ຂ້ອຍກ່ອນໝູ່” ໃນການແຈກຢາຍຢາວັກຊີນ ມີແຕ່ “ຈະເຮັດໃຫ້ການແຜ່ລະບາດແກ່ຍາວອອກໄປອີກ ” ໃນຕອນແລງວັນຈັນວານນີ້ ທຳນຽບຂາວໄດ້ຢັ້ງຢືນວ່າ ປະທານາທິບໍດີສະຫະລັດ ທ່ານດໍ ໂນລ ທຣໍາ ໄດ້ຍົກເລີກການຫ້າມເດີນທາງທີ່ພົວພັນກັບໄວຣັສໂຄ ໂຣນາ ສຳລັບພວກທີ່ບໍ່ ເປັນຄົນສັນຊາດອາເມຣິກາ ສ່ວນຫຼາຍມາຈາກຢູໂຣບ ແລະບຣາຊີລ ເລີ້ມແຕ່ວັນທີ 26 ມັງກອນເປັນຕົ້ນໄປ ທ່ານທຣໍາ ໄດ້ກ່າວຢູ່ໃນຖະແຫຼງການ ທີ່ນຳເຜີຍແຜ່ໂດຍທຳນຽບຂາວວ່າ “ການປະຕິບັດ ດັ່ງກ່າວນີ້ ເປັນທາງດີທີ່ສຸດ ເພື່ອປ້ອງກັນຊາວອາເມຣີກັນ ຈາກໂຄວິດ-19 ໃນຂະນະທີ່ ຊ່ວຍຄໍ້າປະກັນການເດີນທາງໃຫ້ເລີ້ມມີຄວາມປອດໄພ ” ເຖິງຢ່າງໃດກໍດີ ໂຄສົກຂອງທ່ານໂຈ ໄບເດັນ ປະທານາທິບໍດີທີ່ຖືກເລືອກໃໝ່ ທ່ານນາງເຈັນ ຊາກີ (Jen Psaki) ໄດ້ຕອບບໍ່ເທົ່າໃດນາທີຕໍ່ມາ ຢູ່ທາງທວິດ ເຕີ ໂດຍກ່າວວ່າ “ໃນ ຄຳແນະນຳຂອງທີມການແພດພວກເຮົາ ລັດຖະບານບໍ່ມີ ຄວາມຕັ້ງໃຈ ທີ່ຈະຍົກເລີກການ ຈຳກັດເຫຼົ່ານີ້ໃນວັນທີ 26 ມັງກອນ ຄວາມຈິງ ແລ້ວພວກເຮົາວາງແຜນທີ່ຈະເພີ້ມມາດ ຕະການດ້ານສາທາລະນະສຸກສຳລັບຜູ້ ເດີນທາງຈາກຕ່າງປະເທດ ເພື່ອຫລຸດຜ່ອນ ການແຜ່ລະບາດ ຂອງໂຄວິດ-19